paragraph_text: Aron Bugarski (bugarski Арон) bio je bugarski plemić, treći sin komesa Nikole te brat cara Samuila Bugarskog. Nakon što su istočni dijelovi Bugarske potpali pod vlast Bizantskog Carstva 971., Aron i njegova tri brata David, Mojsije i Samuilo pružali su otpor na zapadu svoje zemlje. Zvani su Kometopuli te su vladali zajedno jer su zakoniti nasljednici prijestolja, Boris II. Bugarski i Roman Bugarski, bili zatočeni u Konstantinopolu. Aronova je rezidencija bila Serdica (danas Sofija) te je on morao braniti svoje područje od Bizantinaca.